- पांच माह बाद भी विकास की रूपरेखा नहीं बनी - Amar Ujala Hindi News
पांच माह बाद भी विकास की रूपरेखा नहीं बनी
{"_id":"93958","slug":"Kannauj-93958-35","type":"story","status":"publish","title_hn":"\u092a\u093e\u0902\u091a \u092e\u093e\u0939 \u092c\u093e\u0926 \u092d\u0940 \u0935\u093f\u0915\u093e\u0938 \u0915\u0940 \u0930\u0942\u092a\u0930\u0947\u0916\u093e \u0928\u0939\u0940\u0902 \u092c\u0928\u0940","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
कन्नौज। वीवीआईपी जिले की जिला पंचायत में आजकल कामकाज की गति बेहद सुस्त पड़ी है। जिला पंचायत सदस्यों की तरफ से विकास कार्यों के प्रस्ताव न आने की वजह से अधिकारी व कर्मचारी बैठकर समय बिता रहे हैं।
वित्तीय वर्ष 2011-12 के पांच महीने बीत चुके हैं, लेकिन अभी तक जिला पंचायत यही नहीं तय कर सकी है कि आखिर क्या-क्या विकास कार्य होंगे। किस वार्ड के किस गांव की सड़क बनेगी, कहां पुलिया निर्माण होगा, इन सवालों के जवाब न बाबू के पास हैं न अफसर कुछ बता पा रहे हैं। मनरेगा के तहत भी अब तक कोई विकास कार्य शुरू नहीं हो सके हैं, जबकि करोड़ों का लक्ष्य निर्धारित किया गया है।
अपर मुख्य अधिकारी डीडी गौतम कहते हैं कि अभी कोई कार्य कराने के संबंध में सहमति नहीं बन पाई है। जब सारे जिला पंचायत सदस्य प्रस्ताव दे देंगे तो उनकी छानबीन कराई जाएगी। इसके बाद संचालन समिति की इजाजत के बाद जो विकास कार्य कराने को मंजूरी मिलेगी उनका सर्वे करके स्टीमेट बनेंगे। तब कहीं जाकर टेंडर मांगे जा सकेंगे। उन्होंने माना कि प्रस्ताव न आ पाने की वजह से विकास कार्यों की रूपरेखा नहीं बन पा रही है। उधर अभियंता से लेकर कर्मचारी वर्ग तक विकास कार्य ठप होने से ज्यादातर समय खाली बैठे रहते हैं।
जिला योजना से होने वाले कार्य भी अधर में लटके पड़े हैं। अभी तक प्रभारी मंत्री की बैठक न हो पाने की वजह से योजनाओं को अंतिम रूप नहीं दिया जा सका है। जिला पंचायत के सदन में जिला योजना पर चरचा हुए करीब एक महीना बीत चुका है, लेकिन प्रभारी मंत्री अहमद हसन का कार्यक्रम अभी तक नहीं मिल सका है। सीडीओ एमपी सिंह की मानें तो मंत्री को पत्र भेजकर स्थिति से अवगत कराया जा चुका है।